section_heading: Karijera
paragraph_text: Panov labirint iz 2006. godine, u kojemu je zaigrala ulogu sluškinje Mercedes, učvrstio je njezin položaj kvalitetne filmske glumice. Redatelj Guillermo del Toro nam je osigurao zanimljivu filmsku priču čiji je žanr gotovo nemoguće odrediti. Spoj je to bajke, društvene drame i trilera, smješten u doba fašističke Španjolske. Panov labirint je nominiran za Oscara u kategoriji najboljega stranog filma, a osvojio je tri Akademijine nagrade u kategorijama najbolje scenografije, fotografije i make-upa. Također je osvojio Zlatni globus i nagradu Saturn za najbolji film neengleskoga govornog područja. Maribel Verdú je 2007. godine pozvana u kalifornijsku Akademiju filmskih umjetnosti i znanosti (Academy of Motion Picture Arts & Sciences), a iduće je godine osvojila nagradu Goya, najznačajniju španjolsku filmsku nagradu, za glavnu ulogu u filmu Siete mesas de billar francés.